b'\n_START_ARTICLE_\nECTS\n_START_PARAGRAPH_\nSistemul european de transfer \xc8\x99i acumulare a creditelor (ECTS) sunt un mijloc standard de comparare a \xe2\x80\x9evolumului de \xc3\xaenv\xc4\x83\xc8\x9bare bazat pe rezultatele \xc3\xaenv\xc4\x83\xc8\x9b\xc4\x83rii definite \xc8\x99i volumul de munc\xc4\x83 asociat\xe2\x80\x9d pentru \xc3\xaenv\xc4\x83\xc8\x9b\xc4\x83m\xc3\xa2ntul superior din \xc3\xaentreaga Uniune European\xc4\x83 \xc8\x99i din alte \xc8\x9b\xc4\x83ri europene care colaboreaz\xc4\x83. Pentru studiile finalizate cu succes, se acord\xc4\x83 credite ECTS. Un an universitar corespunde unui num\xc4\x83r de 60 de credite ECTS care sunt \xc3\xaen mod normal echivalente cu 1500-1800 ore din volumul total de munc\xc4\x83, indiferent de standard sau de calificare. Creditele ECTS sunt utilizate pentru a facilita transferul \xc8\x99i progresul \xc3\xaen \xc3\xaentreaga Uniune. ECTS include, de asemenea, o scal\xc4\x83 standard de clasificare, destinat\xc4\x83 s\xc4\x83 fie prezentat\xc4\x83 \xc3\xaen plus fa\xc8\x9b\xc4\x83 de clasele standard locale (\xc8\x99i anume na\xc8\x9bionale):_NEWLINE_Sistemul urm\xc4\x83re\xc8\x99te s\xc4\x83 faciliteze recunoa\xc8\x99terea perioadelor de studii urmate \xc3\xaen afara institu\xc8\x9biei \xe2\x80\x9ep\xc4\x83rinte\xe2\x80\x9d (home institution) de c\xc4\x83tre studen\xc8\x9bi mobili, prin transferul de credite. _NEWLINE_Creditele se aloc\xc4\x83 tuturor componentelor educa\xc8\x9bionale ale programului de studiu (module, cursuri, stagii, elaborare de dizerta\xc8\x9bii, etc.) \xc8\x99i reflect\xc4\x83 volumul de munc\xc4\x83 solicitat de fiecare activitate pentru atingerea obiectivelor specifice, raportat la volumul de munc\xc4\x83 necesar pentru a finaliza cu succes un \xc3\xaentreg an de studii. _NEWLINE_Creditele alocate fiec\xc4\x83rei discipline sunt c\xc3\xa2\xc8\x99tigate integral de student doar prin promovarea disciplinei respective. Creditele nu \xc3\xaenlocuiesc evaluarea calitativ\xc4\x83 a studentului prin note, ci o completeaz\xc4\x83._NEWLINE_Conform legilor olandeze, un ECT este efortul de studiu corespunz\xc4\x83tor a 28 de ore de lucru individual, un an de studiu la zi av\xc3\xa2nd 60 ECTS. Aceasta \xc3\xaenseamn\xc4\x83 c\xc4\x83 pentru a absolvi 60 ECTS este nevoie de un efort de opt ore pe zi, cinci zile din \xc8\x99apte pe o perioad\xc4\x83 de 294 de zile. De aici \xc8\x99i expresia olandez\xc4\x83 \xe2\x80\x9estudiul este o slujb\xc4\x83 fulltime\xe2\x80\x9d._NEWLINE_\xc3\x8en Rom\xc3\xa2nia, un SECT corespunde unui efort de 30 de ore.'